## Obvezatne upute broj FLN I - o obliku suradnje Državnog izbornog povjerenstva Republike Hrvatske i Županijskog izbornog povjerenstva Sisačko-moslavačke županije te Općinskog izbornog povjerenstva Općine Čeminac u provedbi nadzora financiranja izborne promidžbe te pravima i obvezama sudionika provedbe nadzora financiranja izborne promidžbe na prijevremenim izborima za župana i zamjenike župana Sisačko-moslavačke županije te općinskog načelnika i zamjenika općinskog načelnika Općine Čeminac koji će se održati 12. listopada 2014.

### NN 109/2014 (11.9.2014.), Obvezatne upute broj FLN I - o obliku suradnje Državnog izbornog povjerenstva Republike Hrvatske i Županijskog izbornog povjerenstva Sisačko-moslavačke županije te Općinskog izbornog povjerenstva Općine Čeminac u provedbi nadzora financiranja izborne promidžbe te pravima i obvezama sudionika provedbe nadzora financiranja izborne promidžbe na prijevremenim izborima za župana i zamjenike župana Sisačko-moslavačke županije te općinskog načelnika i zamjenika općinskog načelnika Općine Čeminac koji će se održati 12. listopada 2014.

109 11.09.2014 Obvezatne upute broj FLN I - o obliku suradnje Državnog izbornog povjerenstva Republike Hrvatske i Županijskog izbornog povjerenstva Sisačko-moslavačke županije te Općinskog izbornog povjerenstva Općine Čeminac u provedbi nadzora financiranja izborne promidžbe te pravima i obvezama sudionika provedbe nadzora financiranja izborne promidžbe na prijevremenim izborima za župana i zamjenike župana Sisačko-moslavačke županije te općinskog načelnika i zamjenika općinskog načelnika Općine Čeminac koji će se održati 12. listopada 2014.

DRŽAVNO IZBORNO POVJERENSTVO REPUBLIKE HRVATSKE

2107

Na temelju članka 27. st. 2. i 8. Zakona o financiranju političkih aktivnosti i izborne promidžbe (»Narodne novine«, broj 24/11, 61/11, 27/13 i 48/13 – pročišćeni tekst i 2/14 Odluka USRH, br. U-I-2986/2013, u daljnjem tekstu: Zakon o financiranju), Državno izborno povjerenstvo Republike Hrvatske propisuje

OBVEZATNE UPUTE BROJ FLN I

O OBLIKU SURADNJE DRŽAVNOG IZBORNOG POVJERENSTVA REPUBLIKE HRVATSKE I ŽUPANIJSKOG IZBORNOG POVJERENSTVA SISAČKO-MOSLAVAČKE ŽUPANIJE TE OPĆINSKOG IZBORNOG POVJERENSTVA OPĆINE ČEMINAC U PROVEDBI NADZORA FINANCIRANJA IZBORNE PROMIDŽBE TE PRAVIMA I OBVEZAMA SUDIONIKA PROVEDBE NADZORA FINANCIRANJA IZBORNE PROMIDŽBE NA PRIJEVREMENIM IZBORIMA ZA ŽUPANA I ZAMJENIKE ŽUPANA SISAČKO-MOSLAVAČKE ŽUPANIJE TE OPĆINSKOG NAČELNIKA I ZAMJENIKA OPĆINSKOG NAČELNIKA OPĆINE ČEMINAC KOJI ĆE SE ODRŽATI 12. LISTOPADA 2014.

I. SUDIONICI PROVEDBE NADZORA FINANCIRANJA IZBORNE PROMIDŽBE

Sudionici provedbe nadzora financiranja izborne promidžbe na prijevremenim izborima za župana i zamjenike župana Sisačko-

-moslavačke županije te općinskog načelnika i zamjenika općinskog načelnika Općine Čeminac, su:

– Državno izborno povjerenstvo Republike Hrvatske (u daljnjem tekstu: Državno izborno povjerenstvo),

– Županijsko izborno povjerenstvo Sisačko-moslavačke županije i

– Općinsko izborno povjerenstvo Općine Čeminac (u daljnjem tekstu: povjerenstva).

II. OBVEZE ŽUPANIJSKOG I OPĆINSKOG IZBORNOG POVJERENSTVA

Povjerenstva mogu zatražiti savjet o provedbi nadzora financiranja izborne promidžbe od Državnog izbornog povjerenstva.

S Državnim izbornim povjerenstvom nadležna povjerenstva kontaktiraju:

– telefonskim putem (01/4569-711),

– elektronskom poštom (dip@izbori.hr) ili

– poštom (Državno izborno povjerenstvo Republike Hrvatske, Zagreb, Visoka 15).

U sklopu provedbe nadzora financiranja izborne promidžbe, povjerenstva:

• izbornim sudionicima daju priopćenje o financiranju izborne promidžbe i obrasce koje su izborni sudionici dužni popunjavati,

• prilikom preuzimanja kandidatura od izbornih sudionika će zatražiti podatke o posebnim računima otvorenim za financiranje izborne promidžbe (izborni sudionici moraju priložiti Ugovor o otvaranju posebnog računa za financiranje izborne promidžbe), te načinu objave izvješća.

• zaprimaju izvješća o primljenim donacijama za financiranje izborne promidžbe i izvješća o troškovima (rashodima) izborne promidžbe, prate objavu izvješća i evidentiraju ih u obrasce koji su dostavljeni od strane Državnog izbornog povjerenstva, a osobito:

– da li je izvješće predano pravovremeno,

– dopuštenost donacija sukladno članku 22. Zakona o financiranju (podaci su sadržani u obrascu IZ-DP),

– visinu donacija pravnih i fizičkih osoba u smislu članka 11. Zakona o financiranju (podaci su sadržani u obrascu IZ-DP),

– sastavljaju popis donacija pravnih osoba koji dostavljaju Državnom izbornom povjerenstvu,

• zaprimaju financijske izvještaje za financiranje izborne promidžbe, s potrebnim prilozima, prate objavu financijskih izvještaja i evidentiraju ih u obrasce dostavljene od strane Državnog izbornog povjerenstva, a osobito:

– da li je financijski izvještaj (obrazac FIN-IZVJ) predan pravovremeno i da li sadržava sve potrebne priloge (obrasce IZ-DP, IZ-TP, IZ-MO),

– dopuštenost donacija sukladno članku 22. Zakona o financiranju (podaci su sadržani u prilogu – obrascu IZ-DP),

– visinu donacija pravnih i fizičkih osoba u smislu članka 11. Zakona o financiranju (podaci su sadržani u prilogu – obrascu IZ-DP),

– sastavljaju popis donacija pravnih osoba koji je potrebno proslijediti Državnom izbornom povjerenstvu (one pravne osobe koje nisu obuhvaćene prethodno dostavljenim popisima),

• financijski izvještaj o financiranju izborne promidžbe dostavljaju radi objave Digitalnom informacijsko-dokumentacijskom uredu sa svim zakonom propisanim prilozima,

• u slučaju uočenih povreda Zakona o financiranju (osobito kršenje odredbe članka 11., članka 12., članka 13., članka 14. st. 4. i 5., članka 16., članka 17. st. 1. al. 5., 8., članka 22., članka 24., članka 34. i članka 39. st. 3. i 4.), od izbornih sudionika kod kojih je uočeno nezakonito postupanje traže sve bankarske izvode koji se odnose na poseban račun i izvode uz izvješće o uočenim nepravilnostima odmah dostavljaju Državnom izbornom povjerenstva,

• sa svom dokumentacijom postupaju u skladu s pravilima o zaštiti i obradi arhivskog i registraturnog gradiva.

III. Ove Obvezatne upute objavit će se u »Narodnim novinama«, a stupaju na snagu 11. rujna 2014.

Klasa: 013-06/14-03/05

Urbroj: 507/14-14-3

Zagreb, 11. rujna 2014.

Predsjednik

Branko Hrvatin, dipl. iur., v. r.

Uputa, NN 109/2014-2107